
KLASA: 112-01/26-03/1
URBROJ: 359-07/5-26-3

Zagreb, 3. srpnja 2026.

Na temelju članka 11. Zakona o Agenciji za mobilnost i programe Europske unije (Narodne novine broj 121/17, 30/23) i članka 34. sedmog stavka Pravilnika o unutarnjem ustrojstvu i sistematizaciji radnih mjesta, KLASA: 023-01/25-02/7, URBROJ: 562-25-3, od 18. rujna 2024., te nakon provedenog Javnog natječaja za zapošljavanje, KLASA: 112-01/26-01/1, URBROJ: 359-04/7-26-2, od 17. travnja 2026. godine, objavljenog u Narodnim novinama broj 40/2026, ravnateljica mr. sc. Antonija Gladović donijela je sljedeću

[bookmark: _Hlk520364281]ODLUKU O ODABIRU KANDIDATA

Za zapošljavanje na radnom mjestu pod brojem 8. suradnik u Odjelu za prioritete programa Erasmus+ u obrazovanju, 1 izvršitelj na određeno vrijeme na rad u punom radnom vremenu odabire se kandidatkinja Ana Fundurulić, magistra arheologije.

Obrazloženje

Javni natječaj za zapošljavanje za radno mjesto pod brojem 8. suradnik u Odjelu za prioritete programa Erasmus+ u obrazovanju, 1 izvršitelj na određeno vrijeme na rad u punom radnom vremenu, objavljen u Narodnim novinama od 17. travnja 2026. godine, proveden je u skladu s pozitivnim propisima Republike Hrvatske i poglavljima V. i VI. Pravilnika o unutarnjem ustrojstvu i sistematizaciji radnih mjesta. Slijedom navedenog odlučeno je kao u izreci.

Na temelju članka 36. drugog stavka Pravilnika o unutarnjem ustrojstvu i sistematizaciji radnih mjesta, u roku 15 dana od dostave ove Odluke sudionici Javnog natječaja za zapošljavanje za radno mjesto pod brojem 8. suradnik u Odjelu za prioritete programa Erasmus+ u obrazovanju koji nisu odabrani, imaju pravo uvida u vlastitu natječajnu dokumentaciju i rezultate selekcijskog postupka te u dokumentaciju odabranog kandidata, i to isključivo u one osobne podatke odabranog kandidata koji dokazuju tražene uvjete radnog mjesta, te uvid u rezultate selekcijskog postupka koje je odabrani kandidat ostvario, uz poštivanje pravila o zaštiti osobnih podataka. Pravo uvida u dokumentaciju odabranog kandidata ne odnosi se na pravo uvida u psihološku procjenu odabranog kandidata.


 	RAVNATELJICA

   		      mr. sc. Antonija Gladović

Dostaviti:
1. Kandidatima za radno mjesto pod brojem 8. suradnik u Odjelu za prioritete programa Erasmus+ u obrazovanju, natječaj za zapošljavanje od 17. travnja 2026., svima
2. Odjelu za razvoj ljudskih potencijala

